cyanic-selkie/wikianc huggingface dataset:
Nikolajs Bode
Dzīvesgājums
Dzimis 1909. gada 26. augustā Rīgā vēlākā Latvijas telefonu tīklu priekšnieka Aleksandra Bodes ģimenē. Kopā ar vecākiem dzīvojis Stendera ielā 13 Mežaparkā. 1936. gadā beidza studijas Latvijas Universitātes arhitektūras fakultātē un piedalījās Rīgas pilsētas 2. slimnīcas četru jauno sešstāvu korpusu būvniecības projekta izstrādē. 1939. gadā uzsāka viņa projektētā Dzemdību klīnikas korpusa būvi, kuru bija jāpabeidz līdz 1941. gadam, taču Latvijas okupācijas un kara dēļ tā celtniecību pabeidza tikai 1957. gadā.
Dominika olimpiskajās spēlēs
Dominika olimpiskajās spēlēs pirmo reizi piedalījās 1996. gadā, kad vasaras olimpiskās spēles notika ASV pilsētā Atlantā. Kopš tā laika tā ir piedalījusies visās vasaras olimpiskās spēlēs. Dominika 2014. gadā debitēja arī ziemas olimpiskajās spēlēs. Tā ir arī vienīgā reize, kad tā līdz šim piedalījusies ziemas olimpiskajās spēlēs.
Leokādija fon Freitāga-Loringhofena
Dzīvesgājums
Dzimusi 1842. gada 20. septembrī Cēsīs Dubinskas muižas īpašnieka Teofila Aurela fon Kampenhauzena (1808-1863) un viņa sievas Izabelles Luīzes, dzimušas von Volfas (1820-1849), ģimenē. 1862. gadā viņa apprecējās ar Oskaru Oto Freitāgu von Loringhofenu (1832-1882) un 1864. gadā viņi pārcēlās uz dzīvi Skultes muižā.
1872. gada 26. augustā Leokādija savā muižā nodibināja privāto proģimnāziju un meiteņu skolu. Zēnu skola gatavoja absolventus iestājai ģimnāzijā, meiteņu skola līdzās ģeogrāfijas, vācu valodas, reliģijas mācības u.c. stundām piedāvāja iespēju apgūt praktiskas zināšanas, t. sk. ēst gatavošanu un konservēšanu, šūšanu un citas lauku saimniecībā nepieciešamas iemaņas. Par atsevišķu samaksu varēja mācīties klavierspēli un krievu valodu.
Mirusi 1912. gada 30. maijā, apglabāta Skultes kapsētā.
Ieteikumi
Ieteikumi skolēnu veselīgam dzīvesveidam no grāmatas “Par miesas kopšanu skolā” (1877): “Vingrošana jeb turnēšana ir visu locekļu sistemātīga izlocīšanās jeb izkustināšanās. Daudz no šām locīšanām der abiem dzimumiem kopā. Ar pusstundu dienā pietiek. Mēs uzaicinām skolotājus, ja patīk, Skultes muižā vingrošanas un maršierēšanas no 4 – 5 ik dienas nākt noskatīties. [..] Kas domā, ka bērns gudrību kā ar kausu varot galvā ieliet, ja dienu no dienas, no rīta līdz vakaram istabā pie grāmatām tupējis un degunu grāmatās iebāzis, tas gauži pieviļās. Tādi istabās tupētāji un siltumiņas draugi paliek drīz vārīgi, gļēvi, druni un pēdīgi tik dumji, ka vairs nekā nevar iemācīties. [..] Strādā dārzā 2 stundas nedēļā ar zāģi un nazi, ar grābekli un lāpstu, ar ķerru un kannu. Skolmeistaram vajaga būt priekšā un pakaļā, vajaga vadīt un valdīt, rādīt un grozīt; viena bērna apturēt, otra paskubināt, bet lai dara ko darīdams, bez līkām vagām jau nepaliks. Daža skāde būs jāpacieš. (..) bet par to katris skolmeistars, kam tēva sirds, un prātīgi tēvi priecāsies, redzēdami, ka bērni zied kā aboli, ka paliek stipri un veseli, ka ko labu mācījušies, neatraujās ne no viena darba, ka zina visu izlietāt..”
Misvankarema
Jūras hidrometeoroloģiskā stacija «Misvankarema» (ru) vai Vankarema ir Krievijas polārā hidrometeoroloģiskā stacija Arktikā. Izvietota Čukču jūras dienvidrietumu krastā Vankaremas ciema rietumu nomalē. Stacija administratīvi ietilpst Čukotkas autonomā apvidus Iuļtinas rajonā.
Bērniem viss kārtībā
Filmā divi bērni, kuri tikuši ieņemti ar mākslīgās apaugļošanas palīdzību, iepazīstas ar savu bioloģisko tēvu un ieved viņu savā netradicionālajā ģimenē.
Augu audu kultūras
Suspensiju kultūras un to raksturojums
Suspensiju kultūrām, līdzīgi kā mikroorganismiem, var noteikt augšanas cikla fāzes — lag, eksponenciālo jeb logoritmisko un stacionāro fāzi. Lag fāzes laikā notiek kultūras adaptācija, kad netiek novērots straujš biomasas pieaugums. Pēc tās eksponenciālajā fāzē kultūra sasniedz maksimālo augšanas ātrumu, bet fāzes beigu posmā kultūras biomasa pieaug lineāri. Stacionārās fāzes iestāšanos novēro tad, kad ir beidzies kāds no barotnes komponentiem, piemēram, oglekļa avots, tādēļ kultūras biomasas augšanas ātrums samazinās vai paliek nemainīgs.
Kērstija Elija
1980. un 1990. gados Elija piedalījās vairākās filmās, tostarp "Zvaigžņu ceļš II: Hana dusmas" (Star Trek II: The Wrath of Khan, 1982), Summer School (1987), Shoot to Kill (1988), Look Who's Talking (1989) un tās divos turpinājumos (1990—1993), Madhouse (1990), Sibling Rivalry (1990), "Nolādēto ciemats" (Village of the Damned, 1995), "Es un mana ēna" (It Takes Two, 1995), "Harija dekonstrukcija" (Deconstructing Harry, 1997), "Bagātībā un nabadzībā" (For Richer or Poorer, 1997) un "Neiedomājami skaista" (1999). 1994. gadā viņa ieguva savu otro Primetime Emmy balvu par lomu televīzijas filmā David's Mother.
Urīna veidošanās
Urīna veidošanās ir process, kas norit nieru pamatvienībās — nefronos. Process sastāv no filtrācijas, reabsorbcijas un sekrēcijas dažādās nefronu daļās.
Viktors Zemgals
Viktors Zemgals (īstajā vārdā Viktors Burakovs; dzimis 1952. gada 6. septembrī) ir latviešu popmūzikas dziedātājs. Viņa muzikālā karjera sākusies 1969. gadā, grupā "Dzintara Lelles", bet sabiedrībai plašāk zināms ar grupu "Eolika", kurā Zemgals Borisa Rezņika vadībā darbojās kopš 1980. gada.
Karjera
Vairāku gadu garumā Viktors Zemgals pildīja laika ziņu moderatora lomu Latvijas Televīzijā, kopš 1993. gada papildinot LTV "Panorāma" komandu.
Trinidādas un Tobāgo karognesēji olimpiskajās spēlēs
Šajā uzskaitījumā apkopoti Trinidādas un Tobāgo pārstāvji un sportisti, kas olimpisko spēļu oficiālajās ceremonijās nesuši valsts karogu.
Trinidāda un Tobāgo vasaras olimpiskajās spēlēs piedalās kopš 1948. gada, bet ziemas olimpiskajās spēlēs tā piedalījās no 1994. līdz 2002. gadam.
Evita (filma)
Filmas "Evita" pirmizrāde notika Losandželosas Shrine Auditorium. ASV filmu demonstrēja ierobežotā daudzuma atsevišķos dažādu pilsētu kinoteātros no 25. decembra, bet pasaules kinoteātros filma bija skatāma sākot ar. Tās pasaules kases ienākumi ir vairāk nekā 141 miljons ASV dolāru. Filma saņēma dažādas kritiķu atsauksmes; kritiķi slavēja Madonnas aktierspēli, mūziku, kostīmus un operatora darbu, bet kritizēja filmas tempu un režiju. "Evita" saņēma vairākas nominācijas un balvas, tostarp Amerikas Kinoakadēmijas balvu kategorijā "Labākā dziesma" (You Must Love Me) un trīs Zelta globusa balvas kategorijās "Labākais mūzikls vai kinokomēdija", "Labākā oriģināldziesma" (You Must Love Me) un "Labākā aktrise mūziklā vai kinokomēdijā" (Madonna).
Es esmu mīlestība
Sižets
Emma atstāja Krieviju, lai kopā ar savu vīru dzīvotu Itālijā. Laika gaitā Emma ir kļuvusi par ietekmīgas ģimenes locekli un trīs bērnu māti, tomēr tajā pašā laikā viņa nejūtas līdz galam piepildīta. Kādu dienu Antonio, talantīgs šefpavārs un Emmas dēla draugs, liek pamosties Emmas emocijām.
Noskaņojums mīlēt
"Noskaņojums mīlēt" (zh, en) ir 2000. gada Honkongas un Francijas kopražojuma romantiska drāmas filma, kuras režisors, scenārists un producents ir Vans Dzjavei. Filmā galvenās lomas atveido Megija Čuna un Tonijs Luns. "Noskaņojums mīlēt" ir neformālās Vana triloģijas otrā filma, pēc filmas Days of Being Wild (1990) un pirms filmas "2046" (2004).
Engures jūrskola
Vēsture
Pēc Latvijas neatkarības atjaunošanas izveidotā Latvijas Jūras akadēmijas Jūrskolas Engures filiāle sagatavoja 3. līmeņa kuģu vadītājus — sardzes stūrmaņus kuģiem līdz 500 bruto tonnām.
Bijušajā Engures jūrskolas ēkā Jūras ielā 114 pašlaik atrodas Engures Saieta nams.
Monomaha cepure
Monomaha cepure (ru) ir nosacīts apzīmējums 14. gadsimtā no zelta, dārgakmeņiem un sabuļādas izgatavotam krievu valdnieka kronim, kas pašlaik glabājas Maskavas kremļa dārgumu glabātuvē jeb "Ieroču palātā" (Оружейная палата). Tā ir viena no septiņām Krievijas caru koronācijas cepurēm, kas saglabājušās līdz mūsdienām. Pirmo zināmo Maskavijas troņmantnieka kronēšanas ceremoniju 1498. gadā savam mazdēlam Dmitrijam Ivanovičam veica lielkņazs Ivans III, bet Monomaha cepuri Krievijas cara kronēšanas ceremonijā 1546. gadā pirmo reizi lietoja Ivans IV. Pēdējo reizi šādas dārgmetāla cepures ar sabuļādām 1682. gadā lietoja Ivana V un Pētera I koronācijas ceremonijas laikā.
Lietuvas ūdenszāle
Apraksts
Lietuvas ūdenszāle ir daudzgadīgs, 60—140 cm garš lakstaugs ar garu, ložņājošu sakneni. Stiebrs ir stāvs, tievs un kails. Lapas ir mīkstas, pelēkzaļas, 0,4—1,2 cm platas un pārliekušās. Plātnes virspuse ir paraupja un gals ir gari nosmailots. Maksts ir slēgta, kaila, gandrīz bez izvirzītas šķautnes. Lapas mēlīte ir strupa, 0,25—0,4 cm gara, gals sīkzobains. Ziedkopa — skara — ir vienpusēja, zari ļoti tievi un nokareni. Skara ir 15—30 cm gara, vārpiņas sāniski saplacinātas, 0,5—0,7 cm garas, ar 4—6 ziediem. Vārpiņas ass ir raupja un sīkdzeloņaina. Vārpiņas plēksnes ir lancetiskas, nevienādas, īsākas nekā zieda plēksnes. Ārējā zieda plēksne ir 0,3—0,4 cm gara, raupja, olveidīgi iegarena, ar labi izšķiramu dzīslojumu (7 dzīslas). Iekšējā zieda plēksne ir divšķautņaina. Akota nav. Auglis ir sīks grauds. Zied jūnija beigās un jūlijā.
Nikolajs Voits
Nikolajs Voits (1904—1989) bija latviešu arhitekts, uzvarējis Rātslaukuma pārbūves projektu konkursā (1939).
Viss Norm
Atsauces
https://izklaide.tv3.lv/seriali/gen-z-saga-viss-norm-nomineta-ka-gada-labakais-serials/ ”Gen Z” sāga ”Viss norm” nominēta kā gada labākais seriāls
Lītaunīki (Pušas pagasts)
Lītaunīki ir bijušā ciema vieta Rēzeknes novada Pušas pagastā. Atradās pagasta dienvidaustrumu pierobežā 7 km no pagasta centra Pušas, 41 km no novada centra Rēzeknes un 244 km no Rīgas.
Lēdija izzūd
"Lēdija izzūd" (en) ir 1938. gada Apvienotās Karalistes trilleris, kura režisors ir Alfreds Hičkoks. Filmā galvenās lomas atveido Mārgarita Lokvuda, Maikls Redgreivs, Pols Lukass un Meja Vitija.
Rolandu
Rolandu Žorže Pirešs da Fonseka (pt, dzimis ), pazīstams kā Rolandu (Rolando), ir Portugāles futbolists, spēlē aizsarga pozīcijā, bijis Portugāles futbola izlases dalībnieks. Kopš 2020. gada Rolandu pārstāv Portugāles Premjerlīgas komandu Braga.
Larss Jakobsens
Savas karjeras laikā spēlējis Dānijā, Vācijā, Anglijā un Francijā. Ar København komandu izcīnījis četrus Dānijas Superlīgas čempionu titulus.
Cambagarava nacionālais parks
Nacionālais parks izveidots ap mūžīgiem ledājiem klāto 4193 metrus augsto Cambagarava kalnu, kas ietilpst Mongolijas Altaja sistēmā. Nacionālā parka teritorijā mīt argali un sniega leopardi.
Vans Dzjavei
Vans Dzjavei (zh, ; dzimis ) ir Honkongas kinorežisors, scenārists un producents. Viņa filmas raksturo nelineāra sižeta līnija, lielu uzsvaru liekot uz filmas atmosfēru, mūziku un kinematogrāfiju. Uzskatīts par Honkongas kino pazīstamāko seju, Vonu žurnāla Sight & Sound 2002. gada aptaujā atzina par trešo labāko režisoru pēdējo 25 gadu laikā. Viņa filmas bieži iekļauj labāko filmu sarakstos vietējā un starptautiskā mērogā.
Karjera
2000. gadā iznāca Vona režisēta romantiskā filma "Noskaņojums mīlēt". Filma pazīstama ar savu krāšņo vizuālo stilu un to uzskata gan par vienu no 21. gadsimta, gan arī par vienu no visu laiku labākajām filmām. Vēlāk režisējis filmu "2046" (2004). Filmas Days of Being Wild, "Noskaņojums mīlēt" un "2046" uzskata par neformālu triloģiju. 2007. gadā režisējis savu pirmo filmu angļu valodā, romantisko drāmu "Manas melleņu naktis" (My Blueberry Nights). 2013. gada cīņas mākslas filma "Dižais meistars" (The Grandmaster, 2013) nominēta Amerikas Kinoakadēmijas balvai kategorijās "Labākais operatora darbs" un "Labākie kostīmi". Šī ir vienīgā viņa filma, kas ir saņēmusi Kinoakadēmijas balvas nominācijas.
Ietekme un atpazīstamība
Vons bieži tiek salīdzināts ar franču jaunā viļņa režisoru Žanu Liku Godāru. Viņš ietekmējies arī no tādiem režisoriem kā Mārtina Skorsēzes, Mikelandželo Antonioni, Alfreda Hičkoka un Bernardo Bertoluči.
Vons ir nozīmīga mūsdienu kino figūra un tiek uzskatīts par savas paaudzes vienu no labākajiem režisoriem. Žurnāla Sight & Sound 2002. gada aptaujā atzīts par trešo labāko režisoru pēdējo 25 gadu laikā. 2015. gadā Variety viņu nosauca par mākslas kino ikonu.
Procentu likmju mijmaiņas darījums
Riska ierobežošana
Procentu likmes fiksācija ar mijmaiņas līgumu ļauj nodrošināties pret procentu likmju kritumu. No otras puses, līgumpartneris būs ieguvējs no procentu likmju samazināšanās.
The Skeleton Twins
Sižets
Filmas galvenie varoņi Mailo un Megija ir dvīņi, kuri nav tikušies jau 10 gadus. Dažādu iemeslu dēļ abi vienā un tai pašā dienā mēģina izdarīt pašnāvību (Mailo nevar dabūt lomu, viņš uzskata, ka nav pietiekami labs aktieris, Megija krāpj vīru un, šauboties, vai varētu būt pietiekami laba māte, dzer kontracepcijas tabletes). Par laimi, nevienam no abiem tas neizdodas, taču Mailo nonāk slimnīcā. Megija saņem zvanu no slimnīcas, kas viņu aptur.
Arkalika
Vēsture
Apdzīvotā vieta dibināta 1956. gadā kā ģeologu ciemats pie jaunatklātajām bagātīgajām boksītu atradnēm. 1960. gados Arkalika tika pasludināta par tā saukto «komjaunatnes triecienceltni», 1965. gadā tai piešķīra pilsētas statusu, bet 1970. gadā tā kļuva par jaunizveidotā Turgajas apgabala (pastāvēja 1970-1988 un 1990-1997) centru. Pilsētas apkārtnē ierīkotajās raktuvēs ieguva 20% no PSRS izmantotās boksītu rūdas alumīnija ražošanai. Pilsētā tika uzbūvēti vairāki rūpniecības uzņēmumi, tajā skaitā aviodzinēju rūpnīca.
Gruzijas Karaliste
Kari ar seldžukiem
Seldžuku impērijas veidošanās noveda pie kristiešu Bizantijas un Gruzijas alianses. Pēc 1060. gada sākās seldžuku iebrukumi gruzīnu zemēs. Bizantieši uzticēja pierobežas reģionu aizsardzību karalim Georgam II. 1073. gadā seldžuki izpostīja Kartli reģionu. 1076. gadā atkal notika jauns seldžuku iebrukums. Georgs II bija spiests sākt maksāt meslus seldžukiem, kas okupēja daļu valsts.
Pēteris Vanags
Pēteris Vanags (1962) ir latviešu filologs, Latvijas Universitātes Humanitāro zinātņu fakultātes Latvistikas un baltistikas nodaļas profesors (1999), Stokholmas Universitātes Baltu valodu profesors (2006).
Harusnūra nacionālais parks
Harusnūra nacionālais parks (mn) ir 1997. gadā izveidots nacionālais parks Mongolijas rietumos, Lielo ezeru ieplakā.
Rudnija
Rudnija (kk) ir apgabala pakļautības pilsēta Kostanajas apgabalā Kazahstānā. Izvietojusies apgabala ziemeļdaļā Tobolas upes krastā 55 km no apgabala centra Kostanajas un 740 km no valsts galvaspilsētas Astanas. Nozīmīgs kalnrūpniecības centrs.
1971. gada laikapstākļi Latvijā
Janvāris
Trešās dekādes sākumā laika apstākļi bija nostabilizējušies. Arī procesi atmosfērā bija nostabilizējušies: cikloni virzījās pa ierasto ceļu no Atlantijas uz Skandināviju un tālāk uz austrumiem. Sinoptiskajā kartē, lai kur skatītos, Parīzē vai Maskavā. Somijā vai Krimā — visur laiks bija silti.
Februāris
Otrās dekādes sākumā ziema turpināja būt pārlieku nepatstāvīga — te piesala, te uzlija. Ziemas aizvadītā daļa vidēji uzskatāma par siltu: gaisa temperatūra bija 2,4 grādus augstāka par šā perioda normālo temperatūru. Tikpat nepastāvīgs kā temperatūra, bija arī relatīvais gaisa mitrums, mainoties no 50 līdz 100 procentiem. Sniega sega, kas klāja mežus un laukus, atkal kusa nost. Visvairāk sniega (20 līdz 30 centimetru) joprojām bija Vidzemes augstienē.
Septembris
Augusta pēdējās dienas un septembra sākums Baltijas republikās bija rudenīgi lietains. Pēc ilgstoša sausuma perioda Latvijā nolija lietus, vietām diezgan stiprs. ilgi gaidīto valgmi atnesa cikloni, kas cits pēc cita nāca no Atlantijas. Pienāca sēņu laiks.
Els Ansers
USAC un Indy Car čempionāti
1987. gadā viņš zaudēja savu vietu komandā, un centās atrast citu komandu, ar kuru piedalīties Indianapolis 500. Pēc tam, kad Ongeiss treniņbraucienos piedzīvoja smagu avāriju un netika pielaists sacensībām, Ansers atgriezās Penske komandā. Viņš sāka sacensības 20. vietā, taču daudzi priekšā esošie braucēji izstājās. 183. aplī Ansers pārņēma vadību un to noturēja, tā izcīnot savu ceturto un pēdējo Indianapolis 500 uzvaru. Pateicoties šai uzvarai, Ansers līdz 1989. gadam turpināja pārstāvēt Penske kā nepilna laika braucējs — piedaloties tikai trijās 500 jūdžu sacīkstēs.
Cinnabon
Uzņēmums kopā ar Schlotzsky — Carvel, Moe's Southwest Grill, McAlister's Deli, Jamba un Auntie Anne's zīmoliem pieder Focus Brands — privātā kapitāla uzņēmuma Roark Capital Group filiālei, kas atrodas Sendijspringsā, kopā pārvaldot vairāk kā 5000 veikalu.
Bobs Segets
Segets piedzima Filadelfijā, ebreju tautības ģimenē. Bērnībā viņš gribēja kļūt par ārstu, bet viņa angļu valodas skolotāja mudināja mācīties aktiermākslu. 1978. gadā Segets absolvēja Templa Universitāti, saņemot bakalaura grādu aktiermākslā. Segeta nozīmīgākā loma televīzijā bija Denija Tenera loma komēdijseriālā "Pilna māja", kuru viņš attēloja no 1987. gada līdz 1995. gadam. Tobrīd komēdijseriāls bija viens no populārākajiem seriāliem ASV.
Urugvaja olimpiskajās spēlēs
Medaļu tabulas
Skatīt arī: Olimpisko medaļu skaits pēc valsts
Geno Petriašvili
Biogrāfija
2019. gada pirmsolimpiskajā pasaules čempionātā Kazahstānā līdz 125 kg svara kategorijā Geno izcīnīja zelta medaļu un saņēma olimpisko licenci nacionālajai olimpiskai komitejai vīriešu brīvās cīņas svara kategorijā 125 kg.
Inna Djeri
Inna Djeri ieguvusi augstāko izglītību ekonomikā un biznesa vadībā Latvijas Universitātē un maģistra grādu biznesa vadībā Akronas Universitātē ASV.
Ziemeļu sala
Vēsture
Pēc padomju varas nodibināšanās sākās sistemātiska Arktikas izpēte, galvenokārt kuģošanas nodrošināšanai Ziemeļu Ledus okeāna jūrās. 1923. gadā Ziemeļu salā tika dibināta Matočkinšaras ģeofiziskā observatorija, kā arī vairākas polārstacijas — Misželaņija 1931. gadā, Russkaja Gavaņa 1932. gadā, Zaļivblagopolučija 1936. gadā. 1934.—1935. gadā Matočkinšarai tika nodibinātas divas filiālstacijas pie jūraššauruma ieejām — Misvihodnoja un Misstolbovoja. Tika izveidotas arī vairākas apmetnes — Smidoviča (1930) un Arhangeļskaja Guba (1932) rietumu piekrastē, Pahtusova (1933) austrumu piekrastē un Lagernoje (1932) Matočkinšara ziemeļu krastā.
Dižā ūdenszāle
Dižā ūdenszāle (la) ir mainīga izskata graudzāļu dzimtas suga ar cirkumpolāru izplatību. Suga ir nereti sastopama visā Latvijas teritorijā, kur dažāda lieluma blīvas audzes aug ūdenstilpju piekrastes joslā, kā arī grāvjos un uzpludinājumos.
Galamērs
Atestācija
Izmantojamiem galamēriem ik pēc noteikta laika tiek veikta atestācija, pēc kuras tiek galamēru komplektam tiek pievienots atestāts ar tajā norādītajiem nominālizmēriem un novirzēm no tiem, komplekta precizitātes klasi, atestācijas kategoriju (parāda atestācijas precizitāti atkarībā no mērīšanas robežkļūdas), mērīšanas līdzekļiem, kas izmantoti atestācijā. Daļā gadījumu, ja galamērs neatbilst agrākajai klasei, tas var tikt ekspluatēts turpmāk, bet ar zemāku klasi.
Krievijas propaganda
Lietuvā
2019. gada jūlijā Lietuvas Radio un televīzijas komisija bloķēja pieeju ziņu portālam Sputnik.lt sakarā ar to, ka tas bez atļaujas pārpublicējis Lietuvas sabiedriskās raidorganizācijas ziņu portāla Lrt.lt publikācijas. Pēc LRTK komisijas vadītāja Manta Martišus teiktā, Sputnik varēs lūgt atjaunot piekļuvi portālam tad, kad tiks novērsti pārkāpumi.
Alvaro Negredo
Sasniegumi
Al Nasr
Sinterklāss
Melnais Pēteris
Sinterklāsam palīdz Melnais Pēteris (nl), kas ģērbies mauru tērpā ar melnu seju. Melnais Pēteris pirmo reizi drukātā veidā parādījās kā bezvārda Svētā Nikolaja kalps bērnu grāmatā Sint-Nikolaas en zijn knecht ("Sv. Nikolajs un viņa kalps"), ko 1850. gadā publicēja Amsterdamas skolotājs Jans Šenkmans; tomēr šķiet, ka tradīcija aizsākās vismaz 19. gadsimta sākumā. Melnā Pētera krāsainās kleitas pamatā ir 16. gadsimta dižciltīgs tērps, ar volānu (mežģīņu apkakli) un spalvu pie cepures. Parasti viņu attēlo nēsājam somu, kurā ir konfektes bērniem, ko viņš mētā apkārt. Šī tradīcija, domājams, aizsākās stāstā par Svēto Nikolaju, kurš izglāba trīs jaunas meitenes no prostitūcijas, naktī metot pa logu zelta monētas, lai samaksātu pūru.
Federiko Baldzareti
Savu karjeru sācis dzimtās pilsētas komandā Torino. 2005. gadā pievienojies Juventus. 2007. gadā ticis pārdots ACF Fiorentina, bet pēc pussezonas pievienojies Palermo, kuru pavadījis piecas sezonas, kuru laikā aizvadījis 159 mačus. Savu karjeru noslēdzis Roma.
Itālijas futbola izlases sastāvā piedalījies 2012. gada Eiropas čempionātā.
Niks Džonass
Nikolass Džerijs Džonass (en, dzimis ) ir amerikāņu dziedātājs, dziesmu autors un aktieris. Līdz 2018. gadam bija izdoti trīs viņa studijas albumi: Nicholas Jonas, Nick Jonas un Last Year Was Complicated.
Rūsganā brūnzobe
Ekoloģija
Aug vecu skuju koku tuvumā (dažādiem autoriem ir dažādi viedokļi par to, vai tā biežāka ir pie priedēm vai eglēm) ar nabadzīgu augsni. Jutīga pret kailcirtēm un tām sekojošo slāpekļa savienojumu uzkrāšanos, sēnes klātbūtne padara augsni podzolētāku un blīvāku. Biezais sēņotnes slānis līdz vairāku kvadrātmetru platībai apspiež sīkkrūmu veidošanos, radot labvēlīgus apstākļus sūnu attīstībai. Sēne veido neparastu mikorizu ar parasto priedi, kura ir normāla sēņotnes priekšējā daļā, taču atstāj aiz sevis mirušas un atrofējušās saknes, virzoties tālāk, tādējādi parādot saprofītisku spēju parazitēt uz dzīviem kokiem. Sibīrijā atzīmēta bieži augam kopā ar zilgano brūnzobi (Hydnellum caeruleum).
Izplatība
Suga izplatīta Eiropā un Ziemeļamerikas austrumos, atrasta arī citur Ziemeļamerikā un Eirāzijā, atsevišķi īpatņi arī Austrālijā. Latvijā atrasta jau sen, taču pastāvīgi jaukta ar Peka brūnzobi, tādēļ tikai 2010. gados parādījusies izpratne, ka šī suga Latvijā ir daudz biežāka, kā tika domāts. 2022. gadā Latvijas Mikologu biedrība abas šīs sugas izziņoja par gada sēni, lai noteiktu, cik bieži kura suga sastopama.
Lietošana
Nav ēdama sīkstuma un nepatīkamās garšas dēļ, taču nav indīga. Tiek lietota kā krāsvielas avots, dod dzeltenbrūnus toņus.
Saime (grupa)
Vēsture
1982. gadā grupas "Līvi" dalībnieks J. Pavītols pameta grupu nesaskaņu dēļ ar Ēriku Ķiģeli. 1983. gadā viņš uz Valmieras kultūras nama ansambļa "Kvelde" bāzes izveidoja jaunu grupu, kas ar nosaukumu "Saime" darbojās Valmieras rajona kolhozā "Matīši". Tās sastāvs: Juris Pavītols — bass, Ināra Rubīna — balss, Armands Trambickis — taustiņinstrumenti, balss, Aldis Lapiņš — ģitāra, Igors Vītols — sitamie instrumenti. Solists Andris Riekstiņš (dzimis Smetanko) pievienojās grupai 1987. gadā, kad Rubīna grupu pameta.
Peka brūnzobe
Taksonomija
Pirmais šo sugu zinātniski aprakstīja amerikāņu mikologs Hovards Džeimss Bankers 1913. gadā.
Sugas epitets peckii godina mikologu Čārlzu Hortonu Peku, arī latviešu valodas zinātniskais nosaukums seko šim paraugam.
Akrotira (pilsēta)
Vidējais kiklādu periods
Šī perioda palieku fragmentārais raksturs nedod pilnīgu priekšstatu par pilsētas plānojumu un izskatu, taču šahtās ir atrasts divu un trīs stāvu celtnes, kā arī ielas, aprīkotas ar kanalizāciju. Tas liecina par augstu kultūras līmeni un centralizētu pārvaldes sistēmu.
Ātra ekonomiskā izaugsme, domājams, bija saistīta ar jūrasbraucēju kuģošanu tālāk Vidusjūrā. Pēc arheoloģiskiem datiem to noteica notikumi Krētā, kur ap 2. gadu tūkstoša pr.Kr. sākumu lauksaimniecības produktu uzkrājumi sasniedza savu apogeju. Attiecīgi, Krētā palielinājās pieprasījums pēc importa precēm, un galvenais no tām bija varš bronzas ražošanai.
Pilsētas atjaunošana
Paaugstinot ielu līmeni, tika saglabāti arī ielu slīpumi lietus ūdeņu notecēšanai, lai netiktu izskalotas un bojātas blakus esošās celtnes. To sekmēja arī ielu bruģēšana ar samēra lielām akmens plāksnēm. Tālāk to papildināja jaunā pilsētas notekūdeņu novadīšanas sistēma, kura bija savienota ar santehniskajiem mezgliem namu iekšpusē.
Sabiedrība un politika
Pēc telpās atrastajām freskām var spriest par sabalansētu sociālo struktūru. Katrā namā bija vismaz viena apgleznota istaba. Dažos namos fresku motīvi norāda uz iedzīvotāju nodarbošanos un sociālo statusu. Rietumu nama saimnieks ar jūras motīviem, iespējams, bija kapteinis vai tirgonis. Iespējams, ka šī kvartāla iedzīvotāji veidoja eliti, jo par Krētu ir zināms, ka vēlā mīnojiešu perioda sākumā nebija egalitāras sabiedrības, bet visdrīzāk elites praktizēja sarežģītu dāvanu ekonomiku citai ar citu, apmainoties ar pagodinājumiem un prestižiem dāvinājumiem, un uz citu iedzīvotāju rēķina cīnījās par savu statusu sabiedrībā.
Salvadora (filma)
Filma ir par amerikāņu žurnālistu, kurš atspoguļojot Salvadoras pilsoņu karu, sapinas ar abām karojošajām pusēm, mēģinot glābt savu draudzeni un viņas bērnus.
Truša ala
Nikola Kidmena par savu darbu filmā 2011. gadā tika nominēta Amerikas Kinoakadēmijas balvai nominācijā "Labākā aktrise galvenajā lomā".
Rāms Varans Jādavs
Biogrāfija
Rāms Varans Jādavs piedzima Dhanusas apriņķa Sapāi ciemā.
Vairākus gadus praktizējot par ārstu Džanakpurā, Jādavs iesaistījās politikā kā aktīvs Nepālas Kongresa partijas biedrs. 1980. gadā notikušā referenduma laikā viņš aktīvi piedalījās kustībā par daudzpartiju demokrātiju Nepālā. No 1980. līdz 1982. gadam viņš bija pirmā ievēlētā Nepālas premjerministra Koiralas personīgais ārsts.
Jādavs deviņus mēnešus tika ieslodzīts līdz daudzpartiju demokrātiskā režīma atjaunošanai Nepālā 1990. gadā. Viņš divas reizes (1999. un 2008. gadā) tika ievēlēts Pārstāvju palātā no Nepālas Danusas apgabala 5. vēlēšanu apgabala. No 1991. līdz 1994. gadam Jādavs bija veselības ministrs. Viņš atkal pārņēma Veselības ministrijas vadību no 1999. līdz 2001. gadam.
Danuri
Lidojuma gaita
Danuri tika palaists 23:08:48 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-40.
Anja Teilore-Džoja
Anja Džozefīne Marija Teilore-Džoja (en, dzimusi ) ir ASV dzimusi britu-argentīniešu aktrise un modele.
Skumjais Valentīns
"Skumjais Valentīns" (en) ir 2010. gada traģēdija, kuras režisors ir Dereks Sienfrenss. Galvenās lomas atveido Mišela Viljamsa un Raiens Goslings. Filmas pirmizrāde notika Sandensas kinofestivālā.
Mišela Viljamsa par savu darbu filmā 2011. gadā tika nominēta Amerikas Kinoakadēmijas balvai nominācijā "Labākā aktrise galvenajā lomā".
Nīderlande Eirovīzijas dziesmu konkursā
Nīderlande konkursā ir uzvarējusi 5 reizes: 1957. gada konkursā ar Koriju Brokenu, 1959. gada konkursā ar Tediju Sholtenu, 1969. gada konkursā ar Leniju Kūru, 1975. gada konkursā ar grupu Teach-In un 2019. gada konkursā ar Dankanu Lorencu.
Sašķeltais
"Sašķeltais" pirmizrāde notika un tā saņēma galvenokārt pozitīvas kritiķu atsauksmes. Filma bija arī finansiāli veiksmīga, nopelnot 278,5 miljonus ASV dolārus pie 9 miljonu budžeta. "Sašķeltais" ir otrā filma no Šjāmalāna Unbreakable triloģijā pēc "Neievainojamais" (Unbreakable, 2000) un pirms "Misters Stikls" (Glass, 2019).
Jakobs Peltls
Jakobs Peltls (de; dzimis Vīnē, Austrijā) ir austriešu basketbolists, spēlē centra pozīcijā. Pašlaik (2019) pārstāv NBA klubu Sanantonio "Spurs", pirms tam spēlēja Toronto "Raptors".
Melnais grifs
Barošanās
Savā izplatības areālā melnais grifs ir visspēcīgākais maitas putns, kas spēj ar savu spēcīgo knābi pārplēst lielu dzīvnieku biezo ādu un salauzt kaulus, lai piekļūtu pie mirušā dzīvnieka miesas. Melnais grifs dominē pār citiem maitas putniem un vidēji lieliem sauszemes plēsējiem, piemēram, pār lapsām. Pārējie ēst gribētāji tuvojas maitai tikai tad, kad melnais grifs ir paēdis un atstājis barošanās vietu.
Krokodils Dandijs
Krokodils Dandijs (en) ir 1986. gada ASV un Austrālijas kopražojuma kinokomēdija, kuras režisors ir Pīters Feimans. Filma stāsta par amerikāņu žurnālisti Sjū Čarltonu, kura dodas uz Austrāliju, lai intervētu vietējo mednieku Miku Dandiju, kas pazīstams ar iesauku Krokodils. Pēc pāris dienām Sjū aicina Miku uz Ņujorku, kur Krokodils iekļūst dažādās neveiklās situācijās.
Franču skūpsts (filma)
"Franču skūpsts" (en) ir 1995. gada romantiska komēdija, kuras režisors ir Lorenss Kasdans. Galvenās lomas filmā atveido Mega Raiena, Kevins Klans, Timotijs Hatons, Žans Reno, Sjūzana Anbeha un Fransuā Kluzē. Filmas pirmizrāde notika.
Airēšana 1900. gada vasaras olimpiskajās spēlēs — stūrmaņa četrinieki vīriešiem
Sacensībās pastāvēja strīdi par to, kurām no komandām jāiekļūst fināla braucienos. Līdz ar to šajā disciplīnā rīkoti divi atsevišķi fināla braucieni, no kuriem katru, joprojām, Starptautiskā Olimpiskā komiteja uzskata par olimpisko finālu. Visas sešu laivu komandas, kas startēja abos finālos, ir olimpisko medaļu ieguvēji.
Ņevjanska
Vēsture
Pilsēta dibināta 1701. gadā pēc Pētera I pavēles sakarā ar čuguna un dzelzs kausētavu būvniecību. 1878. gadā pilsēta pievienota dzelzceļa tīklam. 1919. gadā Ņevjanskai piešķirts pilsētas statuss, bet kopš 1960. gada tā ir apgabala pakļautības pilsēta.
Eņģeļu pilsēta
"Eņģeļu pilsēta" (en) ir 1998. gada ASV romantiska fantāzijas filma, kas veidota kā 1987. gada filmas "Der Himmel über Berlin" rīmeiks. Filmas režisors ir Breds Silberlings. Galvenās lomas filmā atveido Mega Raiena, Nikolass Keidžs, Deniss Frenzs un Andrē Brauers. Filmas pirmizrāde notika.
IPsec
IPsec ietver protokolus, lai izveidotu savstarpēju autentifikāciju starp aģentiem sesijas sākumā un sarunas par kriptogrāfiskajām atslēgām, kas izmantojamas sesijas laikā. IPsec var aizsargāt datu plūsmas starp saimnieku pāri (saimniekdators-uzņēmējs), starp drošības vārteju pāri (tīklam tīklā) vai starp drošības vārteju un resursdatoru (tīklu-uzņēmēju). Interneta protokola drošība (IPsec) izmanto kriptogrāfijas drošības pakalpojumus, lai aizsargātu sakarus, izmantojot interneta protokola (IP) tīklus. IPsec atbalsta tīkla līmeņa peer autentifikāciju, datu izcelsmes autentifikāciju, datu integritāti, datu konfidencialitāti (šifrēšanu) un replay aizsardzību.
Aleksandrs Predke
Aleksandrs Predke (ru; dzimis Dmitrovgradā) ir Krievijas starptautiskais lielmeistars šahā (2016), kas kopš 2023. gada šaha turnīros pārstāv Serbiju.
Urugvajas karognesēji olimpiskajās spēlēs
Šajā uzskaitījumā apkopoti Urugvajas pārstāvji un sportisti, kas olimpisko spēļu oficiālajās ceremonijās nesuši valsts karogu.
Bruno Bērziņš
Biogrāfija
Daudz laika Bruno Bērziņš veltījis darbībai LU Dabaszinātņu biedrībā, kur ieņēma šīs biedrības priekšnieka (25.10.1931.–10.01.1934.) un biedrības žurnāla komisijas priekšsēdētāja amatus (01.11.1937. līdz biedrības likvidācijai 1940. gada jūnijā). Šīs biedrības rīkotajos semināros viņš nolasījis vairākus savus referātus, t.sk. četrus arī par ornitoloģijas jautājumiem – par Latvijas dzeņiem (27.02.1930.), par putnu izskatu jaunībā un vecumā (01.04.1930.), par putnu ceļošanas pētīšanu Latvijā (07.03.1932.) un referātu, "ko darīt un kas vēl darāms putnu pētīšanā Latvijā" (12.11.1936.). Kopš 1933. gada bija Rīgas Dabas pētnieku biedrības loceklis.
Wordle
Wordle ir tiešsaistes vārdu minēšanas spēle, ko izstrādājis Džošs Vordls, programmētājs no Bruklinas, kurš iepriekš Reddit vajadzībām bija izveidojis sociālos eksperimentus Place un The Button. Katru dienu tiek izvēlēts piecu burtu vārds, ko spēlētāji cenšas uzminēt ar sešiem mēģinājumiem. Pēc katra minējuma burti tiek atzīmēti kā zaļi, dzelteni vai pelēki; zaļš nozīmē, ka burts ir pareizs un pareizā pozīcijā, dzeltens nozīmē, ka burts ir atbildē, bet nav pareizajā pozīcijā un pelēks nozīmē, ka burts atbildē vispār nav. Konceptuāli un stilistiski spēle ir līdzīga amerikāņu spēļu šova franšīzei Lingo  vai Tildes Birojs iekļautajā spēlē Lingo. Katras dienas spēlē tiek izmantots nejauši izvēlēts vārds no 2500 vārdu saraksta, kas atlasīts no visiem 12 000 piecu burtu vārdiem angļu valodā. Intervijā BBC Radio 4 pārraidei Today Vordls teicis, ka viņš nezina katras dienas vārdus, tāpēc joprojām var spēli baudīt arī pats.
Reinis Uzulnieks
Biogrāfija
2016. gadā kļuva par Satiksmes ministra Ulda Auguļa padomnieku ceļu infrastruktūras un pašvaldību jautājumos. Ir Ķekavas novada Uzņēmēju Padomes (ĶNUP) loceklis.
Aeronavigācija
Inerciālā navigācijas sistēma
Inerciālā navigācijas sistēma (no angļu: Flight Management System; FMS) pieņem informāciju par gaisa kuģa stāvokli gaisa telpā no dažādiem informācijas avotiem, salīdzina tos vienu ar otru un pēc loģikas nosaka gaisa kuģa koordinātas. Tas ir aeronavigācijas gaisa kuģa kodols, kas turklāt uz speciāla displeja rāda: gaisa kuģa lidojuma ceļus; ceļu lūzuma punktus; ierobežojumus uz punktiem; aprēķina laiku starp punktiem; radaru datus; reljefu; u.c. Tehnoloģija rietumos sāka attīstīties pagājušā gadsimta 80. gados. Parādoties mikroprocesoriem progress vairs nebija apturams. Radās iespēja visu maršrutu ievadīt borta datora atmiņā. Stūrmaņa profesija uz borta, kā atsevišķa vienība, vairs nebija nepieciešama.
Mēraparātu ātrums
Statiskā spiediena iespaids sāk samazināties, palielinot pārvietošanās ātrumu (Bernulli likums). Ja kāds no mēraparātiem strādā nekorekti, mēraparātu ātrums būs arī nepareizs. Ja aizsalst PPD caurule, tad mēraparātu ātrumu iegūst tik pēc barometra principa — palielinot augstumu, mēraparātu ātrums kāps, nolaižoties — samazināsies. Bet ja nedarbosies barometrs, mēraparāts rādīs atkal nepareizi — nolaižoties mēraparātu ātrums — paaugstināsies, paceļoties — samazināsies. Katras modifikācijas gaisa kuģim atteiču gadījumā var būt specifiskas reakcijas nianses.
Afoņa
Afoņa (ru) ir 1975. gada padomju traģikomēdija, kuras režisors ir Georgijs Danelija. Galvenās lomas filmā atveido Leonīds Kuravļovs, Jevgeņija Simonova, Jevgeņijs Ļeonovs un Savelijs Kramarovs. Pirmizrāde notika 1975. gada 13. oktobrī. Filma 1975. gadā kļuva par padomju kases līderi ar kopējo pārdoto biļešu skaitu 62,2 miljoni.
Andris Krūmiņš (sportists)
Karjera
2003. gadā A. Krūmiņš sāka sadarbību ar vēl vienu klasiskā volejbola spēlētāju Ruslanu Sorokinu, kopā periodiski piedaloties starptautiskajās sacensībās pludmales volejbolā līdz pat 2008. gadam.
Sēčeņi termālie baseini
Sēčeņi termālie baseini (hu) ir Ungārijas galvaspilsētā Budapeštā esošs lielākais medicīnisko baseinu komplekss Eiropā. Termālā ūdens piegādi tiem nodrošina divi dabīgi termālie avoti ar ūdens temperatūru 74 °C un 77 °C. Minerālūdeņi satur sulfātus, kalciju, magniju, hidrokarbonātus un florīdus.
Turahana mauzolejs
Par Turahanu
Pēc A.Validi domām, Turuhana personā būtu jāatpazīst Muhmudekhanu no šeibonīdu dinastijas.
Pols Kokjē
1900. gada Parīzes olimpiskajās spēlēs Kokjē startēja divās airēšanas disciplīnās — stūrmaņa četriniekos un astoņniekos. Abās šajās disciplīnās viņš bija Francijas komandas Société Nautique de la Marne dalībnieks. Komanda šajās disciplīnās startēja tikai kvalifikācijas kārtā un turpmāko cīņu neturpināja.
1894. un 1895. gadā Eiropas čempionātos airēšanā viņš izcīnīja četras zelta medaļas airēšanas stūrmaņu divnieku un astoņnieku sacensībās.
Dominikāna olimpiskajās spēlēs
Medaļām bagātākie sportisti
Šajā tabulā apkopoti tikai tie sportisti, kas pēc Starptautiskās olimpiskās komitejas datiem pārstāvot Dominikānu ir ieguvuši divas vai vairāk olimpiskās medaļas.
Korvinu pils
Korvinu pils (ro, hu) ir 15. gadsimtā celta pils Rumānijas pilsētā Huneadorā. Pils bija ietekmīgās Transilvānijas dzimtas Korvinu (Huņadi) rezidence.
Atklātā tirgus operācijas
Tirgus operāciju veidi
• galvenās refinansēšanas operācijas
Centrālā Java
Reljefs
Dienvidu Serajas kalni ir ievērojami zemāki un to augstākais punkts ir austrumu galā atrodošais Kulonprogo kalns.
Aizvēsture
Province ir apdzīvota kopš aizvēsturiskā laikmeta. Solo upes krastos tika atrastas Homo erectus, kas pazīstams kā "Javas cilvēks", paliekas, kas datētas pirms 1,7 miljoniem gadu.
Otrais pasaules karš un neatkarība
Pēc Japānas kapitulācijas Indonēzija 1945. gada 17. augustā pasludināja savu neatkarību. Pēdējais kara posms sākās oktobrī, kad saskaņā ar viņu padošanās nosacījumiem japāņi mēģināja atjaunot varu, ko viņi bija atdevuši indonēziešiem. Sīvākās cīņas, kurās bija iesaistītas indonēzieši un japāņi, notika Semaranā. Pēc dažām dienām pilsētu sāka ieņemt britu spēki, un atkāpjoties Indonēzijas republikāņu spēki atriebās, nogalinot no 130 līdz 300 japāņu ieslodzītajiem. Kaujās tika nogalināti pieci simti japāņu un 2000 indonēziešu, un sešas dienas pēc britu spēku ierašanās japāņi pilsētu bija gandrīz ieņēmuši.
Koņergina
Ciemā ir skola, bērnudārzs, kultūras centrs, feldšeru punkts, bibliotēka, sporta komplekss, pasts, veikals, maizes ceptuve. Iedzīvotāju galvenā nodarbošanās ir vaislas briežkopība un zveja.
Irina Netreba
Biogrāfija
2013. gadā izcīnījusi Universiādes bronzas medaļu. 2014. gadā kļuvusi par Eiropas čempionāta sudraba medaļas ieguvēju. 2018. gadā izcīnījusi pasaules čempionāta bronzas medaļu.
Biljāra
Vēsture
Pēc daudzu pētnieku domām, baškīru vidū pazīstamā viduslaiku buļāru cilts ar bulgāru izcelsmi ir cēlusies vai veidojusies no bijušajiem Biljāras iedzīvotājiem.
Arheoloģiskie pētījumi
Pirmo apmetnes plānu un aprakstu sastādīja H.Ričenkovs. Pilnīgāku Biljāras pilskalna un arheoloģisko pieminekļu izpēti tā apkārtnē veica V.Kazarinovs 1881. gadā. Viņš izpētīja drupas un vairākus bulgāru pieminekļus, piefiksēja citu celtņu drupas un atsevišķu rajonu izvietojumu. Pirmos zinātniskos izrakumus iekšpilsētā Arheoloģijas, vēstures un etnogrāfijas biedrības uzdevumā 1915-1016. gadā uzsāka P.Ponomarevs un M.Hudjakovs, taču diemžēl tos nepabeidza. 1928. gadā A.Baškirovs mēģināja tos turpināt.
11. gadsimta otrā puse — 13. gadsimta pirmā trešdaļa
Savu lielāko uzplaukumu Biljāra sasniedza 13. gadsimta sākumā. Tajā laikā akmens un ķieģeļu ēkas tika apsildītas ar apsildāmo grīdu sistēmu, kā arī plaši tika lietots stikls logu iestiklošanai. Mongoļu rietumu invāzijas rezultātā pilsēta 1236. gadā tika ieņemta un vairāk netika atjaunota. Par šo notikumu Lavrentija hronika raksta:
2022. gada Tour de France
Sacensību kopvērtējumā pirmo reizi uzvarēja Dānijas riteņbraucējs Jonass Vingegords (). Viņš kļuva par otro dāni pēc 1996. gada Tour de France uzvarētāja Bjarnes Rīsa, kas triumfējis pasaules prestižākajā velobraucienā.
Komandas
Tā kā Tour de France ir UCI Pasaules tūres sacensības, visas 18 UCI WorldTeam komandas tika ielūgtas, un dalība tām bija obligāta. Vēl divas komandas, ' un ', saņēma automātisku ielūgumu kā iepriekšējās sezonas labākās UCI Profesionālās kontinentālās tūres komandas. Tūres organizatori, Amaury Sport Organisation (ASO), papildus uzaicināja divas UCI Profesionālās kontinentālās komandas, ' un ', kas tika nosauktas 2022. gada 11. februārī.
Natālija Siņišina
Biogrāfija
2006. gadā Natālija Siņišina kļuva par pasaules čempionāta bronzas medaļu ieguvēju. 2007. gadā izcīnīja sudraba medaļu Eiropas čempionātā un bronzas medaļu Pasaules čempionātā. 2008. gadā viņa ieguva Eiropas čempionāta bronzas medaļu, bet Pekinas olimpiskajās spēlēs bija tikai 12.vieta. 2009. gadā viņa kļuva par Eiropas čempionu, 2012. gadā viņa atkal ieguva šo titulu.
Advanced Message Queuing Protocol
Tipu sistēma
Tipu sistēmu izmanto, lai definētu ziņojuma formātu, kas, apstrādājot entītijas, ļauj izteikt un saprast standarta un paplašinātos metadatus. To izmanto arī, lai noteiktu saziņas primitivitātes, ar kuru palīdzību šādas struktūras apmainās ar ziņojumiem, t. i., AMQP "kadra ķermeņi".
Transporta slānis
Mezgli eksistē konteinerā (container). Konteineru piemēri ir brokeri un klientu lietojumprogrammas. AMQP mezglu piemēri ir ražotāji (producers), patērētāji (consumers) un rindas (queues). Ražotāji un patērētāji ir elementi lietojumprogrammā, kas veido un apstrādā ziņojumus. Rindas ir entītijas, kas saglabā un pārsūta ziņojumus.
Lai nodrošinātu saziņu starp mezgliem dažādos konteineros, ir jāizveido savienojums. Savienojums (connection) sastāv no pilndupleksa, ticami sakārtotas kadru secības. Kadrs (frame) ir darba vienība, kas tiek veikta savienojumā. AMQP savienojums tiek sadalīts vairākos neatkarīgos vienvirziena kanālos. Katrs kadrs ir atzīmēts ar kanāla numuru, kas norāda tā vecāka kanālu, un kadru secība katram kanālam tiek multipleksēta savienojumam vienā kadru secībā.
Ziņojuma formāts
AMQP sūtītāja sniegtais ziņojums tiek definēts kā termins "plikais ziņojums" (bare message), un ziņojums, kāds redzams pie saņēmēja, tiek apzīmēts ar terminu "anotētais ziņojums" (annotated message).
Neuchâtel Xamax FCS
FC Xamax tika nodibināts 1912. gadā. 1970. gadā tas apvienojās ar 1916. gada Šveices čempionvienību FC Cantonal, izveidojot klubu Neuchâtel Xamax FC. 2012. gadā klubs bankrotēja un tika izslēgts no Šveices Superlīgas. Tajā pašā gadā tika atjaunots ar nosaukumu Neuchâtel Xamax 1912, bet bija spiests sākt spēlēt pēc spēka piektajā līgā. 2013. gadā apvienojās ar FC Serrières, iegūstot pašreizējo nosaukumu.
Renē Beslo
Renē Beslo (fr) bija franču airētājs. Startējis 1900. gada vasaras olimpiskajās spēlēs.
3E. autobusu maršruts (Rīga)
Maršruts tika slēgts 2004. gada 14. janvarī. 2008. gada 2. janvārī tika atklāts 30. autobusu maršruts, kas līdz 2013. gadam kursēja pa 3e. maršruta trasi.
Mencveidīgās
Sistemātika
Mencveidīgo kārta (Gadiformes)
Šenols Ginešs
Šenols Ginešs (tr; dzimis Trabzonā, Turcijā) ir turku futbola treneris un bijušais futbolists. Futbolista karjeras laikā bijis vārtsargs, spēlējis Turcijas izlasē, lielāko daļu karjeras pārstāvējis klubu Trabzonspor. Kā treneris vadījis vairākus Turcijas klubus, strādājis arī Dienvidkorejā, ar Turcijas izlasi izcīnījis 3. vietu 2002. gada FIFA Pasaules kausā.
Valdis Grēviņš
Valdis Grēviņš (dzimis, miris ) bija latviešu dzejnieks un tulkotājs. Dzejā stilistiski izstrādāta pārdomu un intīmo pārdzīvojumu lirika ar jaunromantiķiem raksturīgu traģisku izjūtu, skumju rezignāciju par aizgājušo mirkļu skaistumu un neatgriezenību. Grēviņš ir tekstu autors "Līvu" dziesmām "Dzelzsgriezējs" un "Karogi", kā arī Raimonda Paula dziesmai "Virši zied" no filmas "Likteņdzirnas".
Dzīvesgājums
PSRS VDM Sevišķā apspriede 1951. gada 21. jūlijā Valdim Grēviņam piesprieda 10 gadus Gulaga nometnē un deportēja uz Irkutsku. Pēc Staļina nāves viņam 1955. gadā atļāva atgriezties Latvijā. Pēc izsūtījuma Grēviņam ilgi neļāva publicēties, pirms nāves 1968. gadā iznāca dzejas izlase "Dzied vēji".
Bihnera piltuve
Piltuves augšējā daļa, kurā ielej filtrējamo šķidrumu, ir ar porainu vai perforētu starpsienu atdalīta no apakšējās daļas, kam pievada vakuumu. Uz starpsienas uzliek filtrpapīra kārtu, ko pēc filtrēšanas noņem kopā ar atfiltrēto vielu. Papīra filtrus nedrīkst izmantot ķīmiski aktīvu vielu, kas var reaģēt ar papīru, filtrēšanai; šādos gadījumos lieto inertāku materiālu filtrus.
Džainagara Madžilpura
Džainagara Madžilpura (bn) ir pilsēta Indijā, Rietumbengāles štatā. 2011. gadā pilsētā dzīvoja 25,9 tūkstoši iedzīvotāju. Atrodas 49 km uz dienvidiem no Kolkatas. Ir daļa no Kolkatas aglomerācijas.
Velkonis
Velkoņu īpatnības
Atšķirībā no citiem kuģu veidiem, velkonim viens no svarīgākajiem raksturlielumiem ir nevis ātrums, bet vilkšanas vai stumšanas spēks, ar kādu tas var iedarboties uz pārvietojamo kuģi. Lai tādā darba režīmā iegūtu dzinekļa augstu lietderības koeficientu, nepieciešamas lielas dzenskrūves, kuras spēj pārvietot ievērojamu ūdens masu pie salīdzinoši neliela ātruma, tādēļ jūras velkoņiem ir raksturīga liela iegrime pie nelieliem kuģa izmēriem. Pēdējā vajadzīga arī tādēļ, lai transportējot kuģus ar augstiem bortiem (īpaši šaurās vietās, kur kuģi saistīti ar īsām trosēm), dzenskrūves neizietu ārā no ūdens, bet pastāvīgi paliktu zem tā.
Klasifikācija
Velkoņi ne vienmēr pēc sava uzdevuma ieņem šauri specializētu vietu un bieži var izpildīt vairākus uzdevumus. Piemēram, uz ostas un reida velkoņu borta ir papildus glābšanas un ugunsdzēsības līdzekļi un tie spēj ostās pildīt glābšanas velkoņu funkcijas, bet eskorta velkoņi izpilda ostu velkoņu funkcijas (palīdz pietauvoties).
Pēc dzinekļu tipa velkoņi var būt ar vienu dzenskrūvi, divām dzenskrūvēm, ar parastām dzenskrūvēm vai dzenskrūvēm ar regulējamu soli (DRS), ar skrūves kolonnām (azimutālajām), ar spārnu dzinekļiem vai ūdensmetējiem. Lai iegūtu labas vilces īpašības, uz velkoņiem cenšas uzstādīt salīdzinoši liela diametra dzenskrūves. Tam pašam nolūkam izmanto vadaptveres. Kuģiem ar divām dzenskrūvēm ir būtiski uzlabota manevrētspēja (šie kuģi var apgriezties ap savu asi). Velkoņu dzenskrūves var tikt apgādātas ar grozāmām vadaptverēm — tad nav nepieciešama stūres lāpsta. Dzenskrūves ar regulējamu soli ļauj vēl vairāk paaugstināt darba efektivitāti dažādos ātruma režīmos, kā arī dod iespēju veikt ātru vilces reversu neizmainot dzenskrūvju griešanās virzienu. Šī īpašība tāpat noderīga strādājot ledus apstākļos. Tur, kur manevrēšanas īpašības ļoti svarīgas, piemēram ostas velkoņiem, mūsdienās bieži izmanto skrūves kolonnas vai retāk spārnu dzinekļus. Tādi velkoņi spējīgi pārvietoties sāniski un stumt kuģus ar savu sānu. Ūdensmetējus dažreiz izmanto upju velkoņiem. Tie ļauj uzbūvēt kuģi ar mazu iegrimi un līdzenu dibenu, kas ērti, strādājot seklā ūdenī.
Saltupju svētavots
Ar ūdeni bagātais avots veido par Saltupi sauktu strautu, kas pēc pārsimt metriem ietek Dienvidsusējā. Avota ūdenī esošie dzelzs un sēra savienojumi piešķir tam specifisku sēra piegaršu un ir iekrāsojuši strauta gultni rūsganā krāsā. 20. gadsimta beigās avotu sākot popularizēt kā apskates objektu, tā apkārtne labiekārtota. Avota apkārtne gan nav arheoloģiski pētīta.
Orestess Kintana
Viņš bija arī futbola kluba FC Barcelona dalībnieks, vēlāk bija arī futbola treneris.
2023. gada FIBA Pasaules kauss
G grupa
Visi spēļu laiki ir attēloti pēc vietēja laika (UTC+7)
N grupa
Visi spēļu laiki ir attēloti pēc vietēja laika (UTC+7)
Jēkaba kanāls
Vēsture
Kad 19. gadsimta sākumā Jelgavas pilsētas vaļņus nojauca, izveidoja Slūžu ielu, kuru 1920. gados apvienoja ar Zāģeru ielu un nosauca par I Valles jeb Vaļņu ielu. Līdz 1931. gadam aizbēra baseinu tirgus laukumā un kanāla posmu līdz Sv. Annas baznīcai. Slūžu dīķa vietā izveidoja laukumu, apkārt tam labiekārtoja skvēru un nosauca par Slūžu laukumu. Sakarā ar ASV pirmā prezidenta Džordža Vašingtona 200 gadu jubileju Jelgavas dome nolēma pārdēvēt Slūžu laukumu par Vašingtona laukumu, bet Dambja ielu par Vašingtona prospektu. Vašingtona laukumu izmantoja 3. Jelgavas kājnieku pulka parāžu rīkošanai un valsts svētku svinībām. Vācu okupācijas laikā bijušajā Slūžu laukumā izbūvēja betona baseinu – ūdens rezervuāru ārkārtas situācijai, ko aizbēra 1980. gados.
Bazilikas cisterna
Bazilikas cisterna ir viena no vislielākajām senās Konstantinopoles pazemes ūdens tvertnēm, kas glabāja ūdeni, ko pa akveduktiem no apkārtnes piegādāja pilsētai. Cisternas būvniecība tika sākta 4. gadsimtā Konstantīna Lielā laikā, bet pabeigta 532. gadā, Justiniāna Lielā laikā. Būves izmēri ir 145 × 65 metri, tās tilpums - 80 000 m³, velves balsta 336 kolonnas. 4 metri biezās sienas veidotas no ugunsdrošiem ķieģeļiem, kas apklāti ar ūdensnecaurlaidīgu materiālu. Vairums kolonnu ņemtas no seniem tempļiem, tāpēc atšķiras pēc materiāla un izskata. Cisternu aktīvi izmantoja Bizantijas laikā, līdz pat Konstantinopoles krišanai 1453. gadā. Pēc tam tā tika pamesta, līdz 1987. gadā attīrītajā cisternā ierīkoja muzeju.
Oto Fikkeizens
Oto Fikkeizens (de; dzimis, miris ) bija vācu airētājs, olimpiskās zelta un bronzas medaļas ieguvējs.
Pēcsajūta
Filmā parādīti trīs stāsti par trim cilvēkiem, kurus nāve ietekmē diezgan līdzīgi.
Raido Kodaniporks
Pārstāvēja Igauniju 1992. (Barselona, 9. vieta grupas braucienā) un 1996. gada vasaras olimpiskajās spēlēs (Atlanta, 96. vieta grupas braucienā).
Starliner Orbital Flight Test
Lidojuma gaita
Boeing Orbital Flight Test tika palaists 11:36:43 UTC ar nesējraķeti Atlas V N22 no Kanaveralas zemesraga Gaisa spēku stacijas starta laukuma SLC-41. 15 minūtes pēc pacelšanās Starliner atdalījās no otrās pakāpes orbītā ar apogeju 181,5 km un perigeju 72,8 km.
Kornēlija Birkmane
Dzīvesgājums
Dzimusi 1925. gada 26. aprīlī Rīgā. Mācījusies Rīgas pilsētas 2. pamatskolā un Rīgas pilsētas 2. ģimnāzijā. 1949. gadā ar izcilību absolvējusi Latvijas Valsts Universitātes Bioloģijas fakultāti un uzsākusi tur savas darba gaitas. Profesora Paula Galenieka vadībā piedalījusies "Latvijas PSR Floras" sagatavošanā, tai skaitā zīmējusi augu attēlus. No 1953. līdz 1980. gadam kā jaunākā zinātniskā līdzstrādniece strādājusi LPSR ZA Bioloģijas institūta Botānikas laboratorijā.
Darbi
Piedalījusies ar rakstiem tādos izdevumos kā Latvijas PSR flora, Latvijas PSR Sarkanā grāmata, Retie augi un dzīvnieki, Хорология флоры Латвийской ССР, Latvijas PSR Mazā enciklopēdija, Latvijas padomju enciklopēdija, Flora of the Baltic Countries. Rakstījusi arī Dabas un vēstures kalendārā, "Mežrūpniecība un Mežsaimniecība", "Dārzs un Drava".
1968. gads kosmonautikā
Šeit apkopoti 1968. gada nozīmīgākie notikumi kosmonautikā.